Nove te Galatina

Nove, paru cu Cullimituca li cujuni mentano e Santa Barbara, ede 'na frazione de u comune de Galatina, de a pruvincia de Lecce.

Ste a 78 m. susu u mare, a 2 km a sud de lu comune de Galatina.

Toponomastica  

Lu nome, forsi, deriva de lu latinu "domus novae" (case nove). Versu lu 500, infatti, li Barbari distrussera tuttu u centru, e pe qquistu zzaccara ccostruiscanu tuttu de capu mesciu, e de quuai un nome Nove.

Avenu cchiu' tteorie su ll'origine de lu nome sou in italianu. U primu nome sou, su documenti e mappe geografiche de lu passatu era Noe, ma avenu puru addhri documenti ndu la chiamanu Noia.

Put'essere ca ave pijatu lu nome de Noha de l'antica famija feudataria de li De Noha de Lecce, ca stìanu qquai già de lu 1253.

Fonti 'ncora cchiu' antiche usanu puru u nome de Noia, forsi de la parola medioevale "novia", ca significa zone palustri.

Addhri dicenu ca deriva de la parola greca "noe", vidire, forsi pe lla posizione bbona de la città, ca ste cchiu' erta rispettu allu territoriu ca la circunda.

Secondu u professore R. Franchini de Novuli, vistu ca prima era tradizione cu cchiamanu li villaggi cu lli nomi de li santi, intornu allu seculu IX, inciu a Terra de Otrantu zzaccau sse difonda la devozione pe lla Madonna de Costantinopoli, "S. Maria Novae Odegitriae", abbreviatu "Santa Maria Novae", e de qquai Noe.

Put'essere ca li nobili De Noha, ca tenìanu a baronia loru qquai, hannu ggiustatu "Noe" cu llu cognome loru.

U Comune de Galatina, dopu ci sia pijatu tutte le terre de Nove, l'ave fatta frazione e li mise ufficialmente u nome de Noha.

Monumenti e posti de interesse
Chiesa di San Michele Arcangelo
A Chiesa Madre, ca ede dedicata a San Michele Arcangelu, fue costruita ne u 1901, susu nna struttura ca già esistìa de prima. De li documenti se potenu capire le fasi de la chiesa. La prima struttura ave dd'essere de lu seculu XV; fue rifatta poi u seculu dopu, e n'addhra fiata ne u seculu XVII, 'ntorna ne u 1857 e l'urtima fiata ne u 1901.

Cuardannula de fronte, se vide lu portone e lu rusone centrale addhu ste misu lu stemma de Nove, ce tene tre torri cu nna curona de susu. Inciu avenu tre navate divise de pilastri, cu, alli lati, do' altari barocchi de pietra leccese de lu seicentu. Uno ede dedicatu a San Michele, l'addhu alla Maddonna 'mmaculata. Avenu puru addhre opere d'arte, comu le tele de l'Immaculata, de la Madonna de lu Rosariu (primu decenniu de lu '600), de la Madonna de Custantinopuli e de Santu Vitu (1721).

Inci'alla chiesa avenu puru conservate le reliquie de quarche santu, tutte cull'autentica loru: Santu Filippu Neri, Santu Biagiu, Santu Pasquale Baylon, Santa Lucia, Santa Liberata, Santu Bonaventura, Santu Camillu de Lellis, Santu Domenicu de Guzman, Sant'Albanu de Magonza, Santu Quintinu, Santu Vincenzu Ferreri. Santu Nicola vescuvu, Santa Teresa e Santu Gerardu Maiella. Stanu conservate puru le reliquie de l'abitu e de lu velu de la Madonna.

Addhre chiese 
 Chiesa Madonna delle Grazie
 Chiesa Madonna del Buon Consiglio
 Chiesetta Sant'Antoniu de Padova
 Chiesetta Madonna de Custantinopuli
 Edicula Madonna de Lourdes

Masseria Colabaldi
La Masseria Colabaldi, ca ste nnanzi all'ingressu nord venendu de Galatina, ede na masseria antica de lu 1595, come se legge de la data 'ncisa su u pruspettu principale. Fue costruita de lu conte Nicola Baldi, ca ccattau na proprietà de li Basiliani. Mentre sta lla costruìanu, unièra quiddhru ca rimanìa de la chiesa e de lu conventu de Santu Teodoru distrutti de li Turchi ne u 1480. 

Se pote vidire ca ìa na chiesa, utilizzata pe seculi comu na staddhra, de nu fanesciu a croce greca e de n'arcu crande. 
De coste 'lla chiesetta ave lu Conventinu de li Basiliani, ndu ncora se potenu vidire li resti de le stanziceddhre pe lli monaci. L'angulu cchiu' a nord de la mmasseria tene mura de ddo' metri: e' probabile ca prima de lu conventu ìa na torre de presidiu rumanu.

Palazzu baronale
U Castellu o Palazzu Baronale ave dd'essere de lu seculu XIV. Fue costruitu de la famija baronale de li De Noha, ca abitara qquai finu allu seculu XVIII. Pocu rimane de la struttura antica, vistu ca, 'ntornu ll'Ottucentu tuttu u ppalazzu fue trasfurmatu a na mmasseria.

Torre Medievale cu pponte levatoju
A torre medievale, ca ste inciu u sciardinu rretu u castellu baronale, servìa comu avvistamentu e difesa. A torre tene pianta quandrangulare, tene do' piani ca rrivanu alli  10 metri de altezza. Fatta de cuccetti de tufu, susu ttuttu se pote vidire na decorazione de archetti moltu elegante.

Addhri monumenti
 Casa Russa
 Trozza - puzzu (1878)
 Casiceddhre
 Frantoju Ipogeu (1771)
 Torre de l'Orulogiu (1861)
 Calvariu (primi de u seculu XX)

Eventi
 Festa pe San Michele Arcangelu - 29 de settembre
 Fiera de li cavaddhri - Madonna de la Cuddhrura - lunidia de l'Angelu
 Festa pe la Madonna de le Grazie  - settembre
 Città de li cavaddhri  -   Festa Madonna delle Grazie - settembre
 Festa de li lettori  -  presidiu de lu libru de Nove - settembre/ottobre
 Presepe vivente - periodu nataliziu
 Concertu de Natale
 I Dialoghi di Noha - dibattiti e manifestazioni culturali e sociu-pulitiche organizzati de L'Osservatore Nohano, rivista de internet de u situ ww.noha.it -  tuttu l'annu

Bibliografia
 Marcello D'Acquarica I beni culturali di Noha - Panìco Editore, Galatina, 2009
 Francesco D'Acquarica e Antonio Mellone Noha, storia, arte, leggenda - (a cura di Antonio Mellone), Infolito Group, Milano, 2006
 Francesco D'Acquarica Storia di Noha, II ediz., Editrice Salentina, Galatina, 1999
 Antonio Mellone Monsignor Paolo Tundo - Arciprete di Noha, Panico, Galatina, 2003
 Donato Mellone Il sogno della mia vita - Appunti indediti trascritti all'insaputa dell'autore ed annotati a cura di Antonio Mellone, Panico Editore, Galatina, 2008
 L'Osservatore Nohano, rivista on-line del sito www.noha.it, mensile di cultura, storia, arte ed attualità, nove numeri all'anno.

Collegamenti esterni
Sito ufficiale del Comune di Galatina
Sito della Parrocchia S.Michele Arcangelo di Noha
Noha.it Il Portale con la "H"